b'\n_START_ARTICLE_\nBismarckov model zdravstvenega varstva\n_START_PARAGRAPH_\nBismarckov model zdravstvenega varstva je model zdravstvenega varstva, ki temelji na na\xc4\x8delih obveznega, z zakonom predpisanega javnega zavarovanja, podro\xc4\x8djem zavarovanja pa nato avtonomno upravljajo predstavniki delodajalcev in zavarovanih oseb. Leta 1889 ga je ustanovil kancler Nem\xc4\x8dije Otto von Bismarck. Po tem sistemu je urejeno zdravstveno varstvo tudi v Sloveniji.\n_START_SECTION_\nFinanciranje\n_START_PARAGRAPH_\nZa uresni\xc4\x8devanje zavarovanja morajo vsi dr\xc5\xbeavljani, ki imajo dohodek pla\xc4\x8devati prispevke v ustreznem dele\xc5\xbeu tega dohodka ustanovi, ki je nosilka zdravstvenega zavarovanja in, ki ni profitna. Osebe, ki nimajo dohodkov (v Sloveniji so to otroci, \xc5\xa1tudenti in nezaposleni) so po principu solidarnosti prav tako upravi\xc4\x8deni do osnovnega zdravstvenega zavarovanja.\n_START_SECTION_\nVloga dr\xc5\xbeave\n_START_PARAGRAPH_\nDr\xc5\xbeava ima v tem modelu zgolj nalogo sprejemati zakone in predpise, ki se jih morajo dr\xc5\xbeati nosilci zavarovanj in nadzor nad spo\xc5\xa1tovanjem le-teh. Hkrati pa ima tudi funkcijo arbitra in nalogo, da posreduje, kadar pride do motenj v sistemu. Na oblikovanje cen dr\xc5\xbeava vpliva le posredno (s sprejemnjem zakonov), sicer pa oblikovanje poteka po pogajalskem principu med predstavniki izvajalcev in pla\xc4\x8dnikov storitev.'